Suomen urheilu 2016

Suomen urheilu 2016 käsittelee vuoden 2016 merkittäviä uutisia ja tapahtumia suomalaisessa urheilussa.

 Vuoden urheilija 

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:

SijaUrheilijaUrheilumuoto 1.  Leo-Pekka Tähti  Yleisurheilu 2.  Henri Kontinen  Tennis 3.  Mira Potkonen  Nyrkkeily 4.  Lotta Lepistö  Pyöräily 5.  Patrik Laine  Jääkiekko 6.  Kaisa Mäkäräinen  Ampumahiihto 7.  Peetu Piiroinen  Lumilautailu 8.  Kaisa Lehtonen  Triathlon 9.  Petra Olli  Paini 10.  Antti Ruuskanen  Yleisurheilu Lähde: Tikander 2017, s. 13

Vuoden valmentajaksi valittiin jääkiekkovalmentaja Jukka Jalonen.

 Olympialaiset ja paralympialaiset 

 Rio de Janeiron kesäolympialaisissa 5.–21.8. Suomi saavutti yhden pronssimitalin.Tikander 2017, s. 39
 Rio de Janeiron kesäparalympialaisissa 7.–18.9. Suomi sai yhden kulta-, yhden hopea- ja yhden pronssimitalin.Tikander 2017, s. 53

 Ampumahiihto 

 Maailmanmestaruuskilpailuissa 3.–13.3. Oslossa, Norjassa Kaisa Mäkäräinen saavutti pronssia 12,5 kilometrin yhteislähtökilpailussa sekä sijoittui seitsemänneksi takaa-ajokilpailussa ja yhdeksänneksi 7,5 kilometrin sprintissä.Tikander 2017, s. 78, 83, 217
 Maailmancupissa 2015–2016 Kaisa Mäkäräinen sijoittui yhteispisteissä neljänneksi. Hän voitti kauden aikana neljä osakilpailua, joihin kuuluivat kaksi viimeistä kilpailua maaliskuussa Hanty-Mansijskissa.Tikander 2017, s. 85–86, 217–218

 Autourheilu 

 Rallin maailmanmestaruussarjassa Volkswagenilla ajanut Jari-Matti Latvala sijoittui kuudenneksi. Hän voitti maaliskuun alussa ajetun Meksikon rallin. Heinäkuun lopussa ajetun Suomen rallin voitti ensimmäisenä brittinä Kris Meeke.Tikander 2017, s. 79, 266–267
 Formula 1:n maailmanmestaruussarjassa suomalaismaailmanmestari Keke Rosbergin Saksaa edustanut poika Nico Rosberg ajoi Mercedeksellä maailmanmestariksi. Ferrarilla ajanut Kimi Räikkönen sijoittui MM-sarjassa kuudenneksi ja Williams-kuljettaja Valtteri Bottas kahdeksanneksi.Tikander 2017, s. 199–200, 266

 Jalkapallo 

 Suomen miesten maajoukkue hävisi uuden päävalmentajansa, ruotsalaisen Hans Backen johdolla neljä ensimmäistä otteluaan yhteismaalein 0–11 ja teki kolmessa seuraavassa ottelussaan yhteensä yhden maalin, joka toi tasapelin vieraskentällä Belgiaa vastaan. Syyskuussa alkaneissa MM-karsinnoissa Suomi pelasi Turussa Kosovon kanssa tasan 1–1 sekä hävisi vieraskentällä Islannille 3–2, Tampereella Kroatialle 0–1 ja vieraissa Ukrainalle 1–0. Marraskuussa Backe erotettiin tehtävästään ja tilalle valittiin Markku Kanerva.Tikander 2017, s. 59, 89, 118, 173, 184, 194, 205, 236
 Suomen naisten maajoukkue jatkoi EM-karsintaansa voittamalla vieraskentällä Montenegron 1–7 ja Valkeakoskella Irlannin 4–1, pelaamalla Helsingissä Portugalin kanssa tasapelin 0–0 sekä häviämällä vieraissa Portugalille 3–2 ja Espanjalle 5–0. Suomi jäi lohkossaan kolmanneksi eikä selviytynyt lopputurnaukseen.Tikander 2017, s. 96, 119, 121, 177, 179, 237
 Miesten Suomen-mestaruuden voitti IFK Mariehamn, hopeaa sai Helsingin Jalkapalloklubi ja pronssille sijoittui Seinäjoen Jalkapallokerho.Tikander 2017, s. 189, 236
 Naisten Suomen-mestaruuden voitti PK-35 Vantaa, hopeaa sai Turun Palloseura ja pronssille sijoittui espoolainen FC Honka.Tikander 2017, s. 237

 Jääkiekko 

 Naisten maailmanmestaruuskilpailuissa 28.3.–4.4. Kanadassa Suomi sijoittui neljänneksi hävittyään välierissä Kanadalle 3–5 ja pronssiottelussa Venäjälle voittolaukauskilpailun jälkeen 0–1.Tikander 2017, s.  91–92, 246
 Miesten maailmanmestaruuskilpailuissa 6.–22.5. Moskovassa ja Pietarissa, Venäjällä Kari Jalosen valmentama Suomi saavutti hopeaa voitettuaan kaikki seitsemän alkulohko-otteluaan sekä puolivälierissä Tanskan 5–1 ja välierissä Venäjän 3–1. Loppuottelussa Suomi hävisi Kanadalle 0–2. Nuorimpana suomalaismiehenä MM-kisoissa pelannut 18-vuotias Patrik Laine oli maalintekijätilaston jaetulla ykkössijalla seitsemällä maalillaan ja hänet valittiin turnauksen arvokkaimmaksi pelaajaksi ja parhaaksi hyökkääjäksi, Suomalaisista tähdistökentälliseen valittiin Laineen lisäksi kisojen parhaana maalivahtina palkittu Mikko Koskinen ja hyökkääjä Mikael Granlund.Tikander 2017, s. 107, 111–113, 242–243
 Nuorten maailmanmestaruuskilpailut järjestettiin 26.12.–5.1. Helsingissä. Jukka Jalosen valmentama Suomi voitti kultaa sijoituttuaan alkulohkossaan toiseksi ja voitettuaan puolivälierissä Kanadan 6–5, välierissä Ruotsin 2–1 ja loppuottelussa Venäjän jatkoerässä 4–3. Loppuottelun voittomaalin teki Kasperi Kapanen. Joukkueen tehokkaassa ykkösketjussa pelasivat Jesse Puljujärvi, Sebastian Aho ja Patrik Laine, ja se sai lempinimen PuLa-Aho.Tikander 2017, s. 55–56
 Olli Määttä oli voittamassa Stanley Cupia Pittsburgh Penguinsin joukkueessa, joka voitti 12.6. päättyneissä loppuotteluissa San Jose Sharksin otteluvoitoin 4–2.Tikander 2017, s. 122, 244
 NHL:n varaustilaisuudessa kesäkuussa Buffalossa Winnipeg Jets varasi Patrik Laineen toisella varausvuorolla, Edmonton Oilers Jesse Puljujärven neljäntenä ja Vancouver Canucks Olli Juolevin viidentenä.Tikander 2017, s. 128
 Miesten Suomen-mestaruuden voitti Tampereen Tappara, joka voitti loppuotteluissa Helsingin IFK:n voitoin 4–2. Pronssille sijoittui Oulun Kärpät.Tikander 2017, s. 245
 Naisten Suomen-mestaruuden voitti jyväskyläläinen JYP, hopeaa sai Hämeenlinnan Pallokerho ja pronssille sijoittui espoolainen Blues.Tikander 2017, s. 247

 Jääpallo 

 Miesten maailmanmestaruuskilpailuissa 1.–7.2. Uljanovskissa, Venäjällä Suomi saavutti hopeaa voitettuaan välierässä Ruotsin 3–2 mutta hävittyään loppuottelussa Venäjälle 1–6. Alkulohkossa Suomi hävisi selvästi Ruotsille ja Venäjälle sekä niukasti myös Kazakstanille.Tikander 2017, s. 66–67, 247–248
 Miesten Suomen-mestaruuden vei helsinkiläinen Botnia-69, joka voitti 12.3. Oulunkylän tekojääradalla, Helsingissä pelatussa loppuottelussa Porvoon Akilleksen 3–2. Ottelu jouduttiin välillä keskeyttämään useaksi tunniksi auringon sulatettua jäätä. Pronssille sijoittui Mikkelin Kampparit.Tikander 2017, s. 82–83, 248

 Keilailu 

 Singlen maailmanmestaruuskilpailuissa 2.–9.12. Dohassa, Qatarissa Joonas Jähi saavutti pronssia.Tikander 2017, s. 203, 251
 Naisten Euroopan-mestaruuskilpailuissa 9.–18.6. Wienissä, Itävallassa suomalaisten ainoat sijoitukset kymmenen parhaan joukossa ovat seitsemäs sija joukkuekilpailussa, Hannele Impolan, Petra Eriksson-Solan ja Heidi Mannisen yhdeksäs sija triokilpailussa sekä Eriksson-Solan ja Eliisa Hiltusen kymmenes sija parikilpailussa.Tikander 2017, s. 251
 Miesten Euroopan-mestaruuskilpailuissa 17.–28.8. Brysselissä, Belgiassa Joonas Jähi ja Osku Palermaa voittivat kultaa parikilpailussa sekä Juhani Tonterin, Jari Ratian, Sami Lampon ja Perttu Jussilan kanssa.joukkuekilpailussa. Tonteri saavutti hopeaa mastersissa ja Jähi all eventsissä.Tikander 2017, s. 169–171, 251

 Koripallo 

 Miesten Suomen-mestaruuden vei neljä loppuottelua viidestä voittanut kouvolalaisseura Kouvot, hopealle sijoittui Tampereen Pyrintö, ja pronssia sai BC Nokia, joka pudotti puolivälierissä runkosarjan voittaneen Joensuun Katajan.Tikander 2017, s. 93, 106, 109, 255
 Naisten Suomen-mestaruuden vei kaikki kolme loppuottelua voittanut Catz Lappeenranta, hopealle sijoittui Hyvinkään Ponteva ja pronssia sai Äänekosken Huima. Mestaruus on Catzille viides peräkkäinen ja kaikkiaan kuudes.Tikander 2017, s. 101, 255–256

 Käsipallo 

 Miesten Suomen-mestaruuden voitti neljännen peräkkäisen kerran Riihimäen Cocks, hopeaa sai kauniaislainen HC West ja pronssille sijoittui helsinkiläisseura Dicken.Tikander 2017, s. 107, 257
 Naisten Suomen-mestaruuden voitti helsinkiläinen Dicken, hopeaa sai Helsingin IFK ja pronssille sijoittui kolmas helsinkiläisseura Sparta IF.Tikander 2017, s. 101, 257

 Lentopallo 

 Maailmanliigassa Suomen miesten maajoukkue pelasi kesä-heinäkuun aikana yhdeksän ottelua, joista se voitti kuusi: Osakassa Etelä-Korean ja Kuuban, Kairossa Egyptin ja Japanin sekä Tampereella Kuuban ja Kanadan. Suomi sijoittui 36 joukkueen liigassa 17:nneksi.Tikander 2017, s. 124–125, 128–129, 131–132, 258
 Miesten Suomen-mestaruuden vei kaikki kolme loppuottelua voittanut Kokkolan Tiikerit, hopeaa sai Vammalan Lentopallo, ja pronssille sijoittui Hurrikaani-Loimaa.Tikander 2017, s. 98, 258–259
 Naisten Suomen-mestaruuden vei kolme loppuottelua viidestä voittanut hämeenlinnalainen HPK, hopeaa sai runkosarjan ja seitsemän edellistä mestaruutta voittanut salolainen LP Viesti, ja pronssille sijoittui Oriveden Ponnistus.Tikander 2017, s. 97, 259

 Lumilautailu 

 WSF-liiton maailmanmestaruuskilpailuissa 9.–16.3. Yabulissa, Kiinassa Peetu Piiroinen voitti kultaa big airissa ja Enni Rukajärvi saavutti hopeaa big airissa ja slopestylessa.Tikander 2017, s. 83–84, 261

 Moottoripyöräily 

 Enduron maailmanmestaruussarjassa Eero Remes voitti kultaa Enduro 1 -luokassa. Naisten sarjassa Sanna Kärkkäinen sijoittui neljänneksi.Tikander 2017, s. 176, 269
 Ratamoottoripyöräilyn maailmanmestaruussarjassa Pekka Päivärinta ja Kirsi Kainulainen voittivat mestaruuden sivuvaunuluokassa. Päivärinnalle mestaruus oli viides ja Kainulaisesta tuli ensimmäinen yleisen luokan maailmanmestaruuden voittanut nainen.Tikander 2017, s. 177, 268

 Nyrkkeily 

 Rio de Janeiron kesäolympialaisissa ainoana suomalaisnyrkkeilijänä mukana ollut Mira Potkonen saavutti alle 60-kiloisten sarjassa pronssia.Tikander 2017, s. 35, 43–44, 158, 160
 Naisten maailmanmestaruuskilpailuissa 19.–27.5. Astanassa, Kazakstanissa Mira Potkonen saavutti pronssia alle 60-kiloisten sarjassa ja Elina Gustafsson alle 69-kiloisissa.Tikander 2017, s. 115, 273

 Paini 

 Rio de Janeiron kesäolympialaisissa Petra Olli sijoittui vapaapainissa alle 58-kiloisten sarjassa kymmenenneksi, ja kreikkalais-roomalaisessa painissa Rami Hietaniemi oli alle 85-kiloisten sarjassa yhdestoista ja Tero Välimäki alle 66-kiloisissa viidestoista.Tikander 2017, s. 35, 44
 Euroopan-mestaruuskilpailuissa 8.–13.3. Riiassa, Latviassa Petra Olli voitti kultaa vapaapainin alle 60-kiloisten sarjassa.Tikander 2017, s. 80, 274

 Pesäpallo 

 Miesten Suomen-mestaruuden voitti Vimpelin Veto, joka voitti loppuotteluissa Sotkamon Jymyn otteluvoitoin 3–2. Pronssille sijoittui Joensuun Maila.Tikander 2017, s. 277–278
 Naisten Suomen-mestaruuden voitti jyväskyläläinen Kirittäret, joka voitti loppuotteluissa Lapuan Virkiän otteluvoitoin 3–1. Pronssille sijoittui Porin Pesäkarhut.Tikander 2017, s. 278
 Itä–Länsi-otteluissa 2.–3.7. Kouvolassa Länsi voitti naisten ottelun 0–2 ja miesten ottelun 0–1. Molemmissa otteluissa voitto oli Lännelle kuudes peräkkäinen.Tikander 2017, s. 131–132, 277

 Pikaluistelu 

 Matkakohtaisissa maailmanmestaruuskilpailuissa 11.–14.2. Kolomnassa, Venäjällä Mika Poutala sijoittui 500 metrillä neljänneksi 0,006 sekunnin päässä pronssimitalista ja 1 000 metrillä kymmenenneksi.Tikander 2017, s. 69–70, 279–280
 Sprinttimaailmanmestaruuskilpailuissa 27.–28.2. Soulissa, Etelä-Koreassa Mika Poutala sijoittui yhteispisteissä kuudenneksi.Tikander 2017, s. 75, 280

 Purjehdus 

 Rio de Janeiron kesäolympialaisissa Tuula Tenkanen sijoittui Laser Radial -luokassa viidenneksi ja Tuuli Petäjä-Sirén RS:X-purjelautaluokassa kymmenenneksi.Tikander 2017, s. 35–36, 45, 157, 159

 Pyöräily 

 Rio de Janeiron kesäolympialaisissa ainoana suomalaispyöräilijänä kilpaillut Lotta Lepistö sijoittui maantieaika-ajossa 17:nneksi ja maantieajossa 51:nneksi.Tikander 2017, s. 26, 45
 Maantiepyöräilyn maailmanmestaruuskilpailuissa 9.–16.10. Dohassa, Qatarissa Lotta Lepistö saavutti pronssia 134,1 kilometrin maantieajossa ja saksalaisen Cervélo-Bigla Pro Cycling -joukkueen mukana 40 kilometrin joukkueaika-ajossa. Nämä olivat ensimmäiset suomalaiset maantiepyöräilyn MM-mitalit aikuisten sarjoissa.Tikander 2017, s. 185, 187, 285

 Ringette 

 Maailmanmestaruuskilpailut pelattiin 27.12.2015.–4.1.2016 Helsingissä. Suomi voitti kultaa voitettuaan kahdesta voitosta katkenneessa loppuottelusarjassa Kanadan 8–2, 13–0.Tikander 2017, s. 55–56, 292–293

 Salibandy 

 Miesten maailmanmestaruuskilpailuissa 3.–11.12. Riiassa, Latviassa Petri Kettusen valmentama Suomi voitti kultaa voitettuaan välierissä Tšekin 4–3 ja loppuottelussa Ruotsin rangaistuslaukauskilpailun jälkeen 4–3. Peter Kotilainen oli kisojen paras pistemies (10 + 6 = 16) ja hänet valittiin kisojen arvokkaimmaksi pelaajaksi. Tähdistökentälliseen valittiin suomalaisista Kotilaisen lisäksi puolustajat Krister Savonen ja Tatu Väänänen.Tikander 2017, s. 204, 294

 Suunnistus 

 Maailmanmestaruuskilpailuissa 20.–28.8. Strömstadissa ja Tanumissa, Ruotsissa Sari Anttonen, Marika Teini ja Merja Rantanen saavuttivat viestiussä pronssia. Saila Kinni sijoittui pitkällä matkalla viidenneksi ja Teini keskimatkalla kuudenneksi. Suomi oli miesten viestissä viides.Tikander 2017, s. 170, 301

 Taitoluistelu 

 Maailmanmestaruuskilpailuissa 28.3.–3.4. Bostonissa, Yhdysvalloissa Viveca Lindfors sijoittui naisten yksinluistelussa 20:nneksi ja pari Cecilia Törn / Jussiville Partanen jäätanssissa 18:nneksi.Tikander 2017, s. 89, 91, 306
 Euroopan-mestaruuskilpailuissa 25.–31.1. Bratislavassa, Slovakiassa Viveca Lindfors sijoittui naisten kilpailua kahdeksanneksi, Cecilia Törn / Jussiville Partanen jäätanssissa 15:nneksi ja Valtter Virtanen miesten kilpailun lyhytohjelmassa 26:nneksi.Tikander 2017, s. 64–65, 306

 Tennis 

 Henri Kontinen voitti vuoden aikana seitsemän ATP-nelinpeliturnausta, joista viisi uuden australialaisparinsa John Peersin kanssa; he voittivat 10.1. Brisbanessa, 1.5. Münchenissä, 17.7. Hampurissa, 6.11. Masters 1000 -turnauksen Pariisissa ja 20.11. ATP-kiertueen finaaliturnauksen Lontoossa. Lisäksi Kontinen voitti ATP-turnauksen 28.8. espanjalaisen Guillermo García-Lópezin kanssa Winston-Salemissa ja 25.9. britti Dominic Inglotin parina Pietarissa. Kauden päätteeksi Kontinen nousi miesten nelinpelin maailmanlistalla seitsemänneksi. Sekanelinpelissä Kontinen voitti 10.7. britti Heather Watsonin kanssa Wimbledonin mestaruuden, mikä oli ensimmäinen suomalainen aikuisten sarjan Grand Slam -turnausvoitto.Tikander 2017, s. 58–59, 105, 138, 140, 171, 182, 193, 197

 Triathlon 

 Havaijin Ironman-kilpailussa 8.10. kilpailuun ensimmäistä kertaa osallistunut Kaisa Lehtonen sijoittui viidenneksi.Tikander 2017, s. 184, 312

 Uinti 

 Rio de Janeiron kesäolympialaisissa Jenna Laukkanen sijoittui 14:nneksi ja Matti Mattsson 16:nneksi, molemmat 200 metrin rintauinnissa. Naisten 4 × 100 metrin sekauintiviestissä Suomi sijoittui 11:nneksi.Tikander 2017, s. 36–37, 48–49, 150–151
 Lyhyen radan maailmanmestaruuskilpailuissa 6.–11.12. Windsorissa, Kanadassa Jenna Laukkanen sijoittui neljänneksi 50 metrin ja 100 metrin rintauinnissa sekä viidenneksi 100 metrin sekauinnissa. Ari-Pekka Liukkonen oli 50 metrin vapaauinnissa viides. Hanna-Maria Seppälä lopetti menestyksekkään uransa näihin kisoihin.Tikander 2017, s. 202–204, 314–315
 Pitkän radan Euroopan-mestaruuskilpailuissa 9.–22.5. Lontoossa, Isossa-Britaniassa Jenna Laukkanen saavutti pronssia 50 metrin rintauinnissa sekä Mimosa Jallowin, Emilia Pikkaraisen ja Hanna-Maria Seppälän kanssa 4 × 100 metrin sekauintiviestissä.Tikander 2017, s. 113–114, 313–314

 Yleisurheilu 

 Rio de Janeiron kesäolympialaisissa Antti Ruuskanen sijoittui keihäänheitossa kuudenneksi, David Söderberg moukarinheitossa kahdeksanneksi ja Kristiina Mäkelä kolmiloikassa 12:nneksi.Tikander 2017, s. 29, 50–51
 Sisäratojen maailmanmestaruuskilpailuissa 17.–20.3. Oregonissa, Yhdysvalloissa Kristiina Mäkelä sijoittui kolmiloikassa kuudenneksi.Tikander 2017, s. 86, 327–328
 Euroopan-mestaruuskilpailuissa 6.–10.7. Amsterdamissa, Alankomaissa Suomen ainoa mitalisti oli keihäänheitossa pronssia saanut Antti Ruuskanen. Oskari Mörö oli 400 metrin aitajuoksussa neljäs, Kristian Bäck pituushypyssä viides sekä David Söderberg moukarinheitossa ja Wilma Murto seiväshypyssä seitsemäs.Tikander 2017, s. 134, 138, 328–329
 Rio de Janeiron kesäparalympialaisissa Leo-Pekka Tähti voitti kultaa pyörätuolikelauksen T54-luokan 100 metrillä, Marjaana Heikkinen saavutti hopeaa F34-luokan keihäänheitossa ja Henry Manni sai pronssia pyörätuolikelauksen T34-luokan 100 metrillä. Tähdelle paralympiakultamitali oli viides.Tikander 2017, s. 53, 175–176

 Lähteet 



 Viitteet 

Luokka:Vuoden 2016 urheilu
2016